Pe Transfăgărășan se circulă în condiții de iarnă.

A nins noaptea trecută în zona Bâlea, iar drumarii au scos utilajele de deszăpezire pentru curățarea DN7C. Pe Transfăgărășan se circulă și în acest sfârșit de săptămână, chiar dacă inițial a fost anunțat că drumul se va închide din 1 noiembrie.

Ulterior, Compania Națională de Administrare a Infrastructurii Rutiere a revenit asupra măsurii de restricționare a traficului, pe motiv că prognoza meteo ar permite încă circulația mașinilor pe traseul montan. Traficul se va închide de luni.

Foto&Video: DRDP Brașov